Όσο υπάρχουν αυτοκίνητα θα υπάρχουν και συνεργεία. Ο όρος «συνεργεία» γενικά προϋποθέτει την ύπαρξη διαγνωστικού εξοπλισμού και εργαλείων επισκευής αλλά και τουλάχιστον ενός διπλωματούχου μηχανικού αυτοκινήτων. Για το λόγο αυτό π.χ. τα βενζινάδικα δεν εντάσσονται στα συνεργεία παρόλο που μπορείς να κάνεις απλές εργασίες όπως μία αλλαγή λαδιών. Τα συνεργεία συχνά διαχωρίζονται ανάλογα με τις εργασίες που αναλαμβάνουν ή εξειδικεύονται: Γενικά συνεργεία, ηλεκτρολογεία, καλίμπρες & φανοποιεία, συνεργεία φρένων, βουλκανιζατέρ, ταπετσέρηδες, συνεργεία υγραερίου, car-audio κ.α. Το πού ακριβώς θα απευθυνθείς, προφανώς εξαρτάται από το είδος της συντήρησης που θες ή της βλάβης που έχει υποστεί το όχημά σου ή ακόμα από το εάν χρειάζεσαι μία γενική διάγνωση ή όχι. Βέβαια το σε ποιό συνεργείο τελικά θα εμπιστευθείς το IX σου, προϋποθέτει και την κατάλληλη έρευνα αγοράς από την πλευρά σου.